Critical Ops on toden teolla ottanut useita askeleita Suomessa eteenpäin kohti kilpailullisempaa skeneä. Assemblyiltä saadut loistavat kokemukset johtivat OnePlus Masters -kiertueeseen. Yhdessä OnePlus, Elisa Viihde, HUMU, Critical Force, Critical Ops Suomi, meSports ja LanTrek toteuttavat syys-marraskuun aikana kiertueen, jossa pelaajat tavoittelevat paikkaa finaalisarjasta Elisan liikkeissä pelattavista osakilpailuista ja Critical Forcen järjestämästä online-osakilpailusta. Finaalisarja tullaan pelaamaan GameXpo 2018 -tapahtumassa Helsingin Messukeskuksessa.

Myymäläosakilpailut

Osakilpailuiden (Elisan myymälöiden) sijainnit ja päivämäärät:

06.09 Hansa Turku

13.09 Sello Espoo

20.09 Kulma Helsinki

27.09 Kulma Helsinki

04.10 Kulma Helsinki

11.10 Kulma Helsinki

18.10 Hallituskatu Tampere

25.10 Forum Jyväskylä

Myymäläosakilpailut pelataan Elisan liikkeissä 6.9.-25.10. joka torstai kello 18:00-20:30 välisenä aikana. Tapahtuma järjestetään vuorollaan Turussa, Espoossa, Helsingissä, Tampereella ja Jyväskylässä. Osakilpailuissa pelataan 3v3 Team Deathmatch -pelimuotoa. Jokainen paikalle tullut pelaaja saa pelin kehittäjältä Critical Forcelta caseja omalle käyttäjälle. Mikäli kaverin tai useamman kanssa tulee paikalle, saa caseja enemmän. Kiertueessa ikäraja on 16 vuotta, mutta vanhempien läsnäololla tai kirjallisella luvalla myös 13 vuotiaat tai sitä vanhemmat voivat osallistua.

Voitosta tiimi saa kaksi pistettä ja häviöstä yhden pisteen. Jokaisessa osakilpailussa eniten pisteitä kerännyt tiimi pääsee suoraan 16 parhaan joukkoon, joista puolet pääsevät OnePlus Masters -finaalisarjaan. Jokaisessa osakilpailussa jaetaan pelaajille lippuja GameXpo-tapahtumaan, jossa myös finaalisarja tullaan pelaamaan. Myymäläosakilpailujen ottelut striimataan ja selostetaan Elisa Viihde Sportin kanaville, Elisa Viihteen Twitchiin sekä mesports.tv.

Online-osakilpailu

Mikäli ei pääse Elisan liikkeeseen pelaamaan, voi ilmoittautua online-osakilpailuun, jotka järjestetään myymäläosakilpailujen jälkeen. Critical Force tulee julkaisemaan ilmoittautumiskanavan osakilpailuun muutama viikko ennen finaalia. Online-osuuteen voi osallistua kuka tahansa, missä tahansa. Osakilpailu tullaan järjestämään Critical Forcen toimesta 27.-28. lokakuuta.

Ottelut pelataan 5v5 defuse -pelimuodolla. Osakilpailun alussa avoimen ilmoittautumisen kautta tulleet joukkueet selvittävät joukostaan kahdeksan parasta. Tämän jälkeen myymäläosakilpailujen voittajatiimit (8 tiimiä) ja online-osakilpailujen parhaat tiimit (8 tiimiä) pelaavat yhden ottelun, jonka voittajat (8 tiimiä) lunastavat paikan OnePlus-areenalle marraskuussa GameXpo-tapahtumassa pelattavaan finaalisarjaan.

Finaalisarja

Kiertue huipentuu lauantaina 3.11. kello 15:00-19:00, kun Helsingin messukeskuksessa sijaitsevan GameXpo-tapahtuman OnePlus-areenalla kohtaavat kahdeksan karsintojen parasta viiden pelaajan tiimiä. Kaikki pelaajat tulevat pelaamaan uusilla ja suorituskykyisillä OnePlus 6 -puhelimilla. Luvassa on huimia tuotepalkintoja, joiden yhteisarvo hipoo jopa niin huimaa lukua kuin 4000 euroa.

Paikka: Helsingin Messukeskus, GameXpo 2018

Aika: lauantai 3.11. kello 15:00-19:00

Joukkueiden määrä: kahdeksan

Laite, jolla pelataan: OnePlus 6 -puhelin

Ikäraja: 16 vuotta tai vanhempien kirjallisella luvalla tai läsnäololla 13 vuotta

Discord kanavat: http://discord.me/copsfinland & https://discord.gg/wk6HaEp

YouTube: https://www.youtube.com/channel/UChBVyLYxZjB-OeLJnQxU3UA

Pelimuoto: 5v5 Defuse

– Neljännesfinaali & semifinaali paras yhdestä ottelusta, finaali paras kolmesta -ottelusarja

Palkinnot: tuotepalkintoja yhteensä noin 4000 euron arvosta

– Aleksi (Biisti) ja Onni (Rambo) Critical Ops Suomi